钦定古今图书集成/明伦汇编/氏族典/第109卷 > 《廖用贤尚友录》 > 崔琰
## 钦定古今图书集成/明伦汇编/氏族典/第109卷 > 《廖用贤尚友录》 > 崔琰

按《魏志崔琰传》：“琰字季珪，清河东武城人也。就郑元
受学。未期，黄巾贼攻破北海，琰乃归。袁绍闻而辟之，
以为骑都尉。后绍治兵黎阳，琰谏不听。及绍卒，二子
争欲得琰，琰称疾固辞。由是获罪，幽于囹圄。太祖破
袁氏，辟琰为别驾从事，谓琰曰：‘昨案户籍，可得三十
万众’。琰对曰：‘冀方蒸庶，暴骨原野，未闻王师仁声，先
路，救其涂炭，而校计甲兵，斯岂鄙州士女所望于明
公哉’！”太祖改容谢之，于时宾客皆伏失色。太祖征并
州，留琰傅文帝于邺。太祖为丞相，琰复为东西曹掾。
属魏国初建，拜尚书。时未立太子，临菑侯植有才，太
祖以函令密访于外，唯琰露板答曰：“盖闻《春秋》之义
以长，琰以死守之。”植，琰之兄女婿也。太祖贵其公亮，
喟然叹息。迁中尉。琰尝荐钜鹿杨训。后太祖为魏王，
训表称功伐，褒述盛德。时人或笑训希世浮伪，琰与
训《书》曰：“时乎，时乎，会当有变。”时琰本意讥论者，有白
琰此书，傲世怨谤。太祖怒，罚琰为徒隶，使人视之，辞
色不挠，遂赐琰死。